Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: tartalmi elemeként kezeli. [11/1992. (III. 5.) AB határozat, ABH 1992, 84.; 26/1992. (IV. 30) AB határozat, ABH 1992, 142.]
Paragraph Index: 742

2. Elõrebocsátom tehát: hiányolom, hogy az Alkotmánybíróság a vizsgált és elbírált ügy kapcsán nem vonta meg saját alkotmányértelmezésének a határait. Erre márpedig annál is inkább szükség lett volna, mivel most szembesült elõször egy bizonytalan értékkategória (a „jó erkölcs”) Alkotmányban történõ megjelenésével. Az Alkotmánybíróság elsõdleges hatásköre az Alkotmány értelmezése, melynek alapköveit már mûködésének korai szakaszában lerakta. Alkotmányos mozgásterének erre alapított autonóm meghatározását a miatt is szükségesnek láttam volna, mivel alapos okkal feltételezhetõ, hogy az Alkotmány szövege (a „jó erkölcs” mellett) belátható idõn belül további „alkotmányos érték-elemekkel” is tovább gazdagodhat. Ezek kezelésének módjára nézve célszerû lett volna kijelölni tehát önmaga számára a megfelelõ, az értelmezés során irányadó támpontokat. I. Az alkotmányértelmezés lehetõségei és határai a vizsgált ügyben

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes